آمریکا خاریجی ایشلر ناظیری مایک پومپئو،
پومپئو،روسیانین سوریه'یه اس-300 تحویلی، یاخین شرقین ثابت‌لیگینی و بؤلگه'نی بؤیوک ریسک آلتیندا قویور.
پومپئو، دوزنله'دیغی مطبوعات کونفرانسیندا روسیانین سوریه'یه اس-300 هاوا ساوونما موشک سیستمی تسلیم ائتمه‌سینه توخونا‌راق،
بونا نئجه قارشی‌لیق وئرجگیمیزه دایر نیت‌لریمیز باره‌ده قطعی فیکیرده اولمایاجاغام - دئدی.
بو موضوعدا داها اوّل وئردیگی آچیقلاما‌لارین اساس‌لی اولدوغونو ایفاده ائدن آمریکا خاریجی ایشلر ناظیری، بئله شرح ائدیب:
روسیانین سوریه'یه اس-300 تسلیم ائتمیش اولماسی، اذیت چکن بؤلگه‌لرده اولان هر کس اوچون ریسک‌لرین داها دا بؤیومه‌سینه سبب اولور. بیز بونو چوخ جیدی بیر آرتیرما کیمی قیمتلن‌دیریریک".
ایسرائیل ساوونما ناظیری آویگدور لیبرمن ایسه سوریه'یه سؤوق ائدیلن روس اس-300 لرینه باخمایا‌راق، بو اولکه'ده اوپراسیون کئچیرمک‌دن ایمتیناع ائتمه‌یه‌جک‌لرینی دئییب.
Kan-REKA رادیوسونا موصاحیبه وئرن لیبرمن،
ایللردیر سوریه بحرانینا موداخیله ائتمیی قورولدوق قئید ائدیریک. آنجاق ایرانین سوریه ایسرائیله قارشی ایره‌لی قارووول‌خانایا چئویرمه‌سینی و یا سوریه تورپاق‌لارینی ایران‌دان حزب اللها اؤزل تأثیرلی سیلاح‌لارین ترانسفرینه قارشی لوجیستیک مرکزی کیمی ایستیفاده ائتمه‌سینی قارشی‌سینی آلماغا چالیشیریق." ادعاسیندا اولدو.
17 سپتامبردا سوریه'نین لازقیّه بؤلگه'سینه یؤنلیک سالدیریدا، ایل-20 اوچاغیندا اولان 15 عسگری‌نین اؤلمه‌سی سببی ایله روسیا، حادثه‌دن ایسرائیلی مسئول توتدو.
روسیا ساوونما ناظیرلیگی‌نین، ایل-20نین، ایسرائیل ساواش اوچاق‌لاری‌نین اؤزلرینه قالخان ائتمه‌لری اوزون‌دن وورولدوغو قناعتینه گلمه‌سی‌نین آردین‌دان، موسکوا رهبرلیگی، سوریه حکومتینه اس-300 موشک علیهینه ساوونما سیستم‌لری تسلیم ائتمه‌یه قرار وئرمیشدی.
روسیا ساوونما ناظیری سئرگئی شویگو اوّلکی گون ائتدیغی بیر مطبوعات آچیقلاماسیندا، سوریه'یه یئنی اس-300 هاوا ساوونما موشک سیستمی ایله 49 موختلیف نیظامی تکنیکی جیهاز تسلیم ائدیلدیگینی بیلدیرمیشدی.
